Document ID: 31986R1203

*****
ΚΑΝΟΝΙΣΜΟΣ (ΕΟΚ) αριθ. 1203/86 ΤΗΣ ΕΠΙΤΡΟΠΗΣ
της 23ης Απριλίου 1986
σχετικά με την κατάταξη προϊόντων στη διάκριση 85.21 Δ ΙΙ του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,
Εκτιμώντας:
ότι, για να εξασφαλιστεί η ομοιόμορφη εφαρμογή της ονοματολογίας του κοινού δασμολογίου, πρέπει να διευκρινιστεί η κατάταξη δίσκων από πυρίτιο, που έχουν υποστεί επιλεγμένη διαδικασία έκχυσης και διάχυση κατά τρόπο ώστε να δημιουργούνται ξεχωριστές περιοχές, που τοποθετούνται πάνω σε υπόθεμα από μολυβδαίνιο·
ότι το κοινό δασμολόγιο, παράρτημα του κανονισμού (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1069/86 (4), κατατάσσει στη διάκριση 85.21 Δ, μεταξύ άλλων, τις διόδους, κρυσταλλολυχνίες και παρόμοιες διατάξεις, με ημιαγωγό, και στη διάκριση 85.21 Ε τα μέρη και ξεχωριστά τεμάχια·
ότι αυτές οι δύο διακρίσεις μπορούν να ληφθούν υπόψη για την κατάταξη των ειδών που προαναφέρονται·
ότι οι δίσκοι, όπως περιγράφονται πιο πάνω, αν και δεν είναι εφοδιασμένοι με θήκη και σύνδεση, αποτελούν ήδη στην κατάσταση που παρουσιάζονται διατάξεις με ημιαγωγό· ότι θα πρέπει να καταταγούν στη διάκριση 85.21 Δ σε εφαρμογή του γενικού κανόνα 1, για την ερμηνεία της ονοματολογίας·
ότι οι δίσκοι αυτοί δεν είναι δίσκοι «wafers» σύμφωνα με την έννοια της διάκρισης 85.21 Δ Ι· ότι εμπίπτουν στη διάκριση 85.21 Δ ΙΙ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι δίσκοι από πυρίτιο, που έχουν υποστεί επιλεγμένη διαδικασία έκχυσης και διάχυση κατά τρόπο ώστε να δημιουργούνται ξεχωριστές περιοχές, οι οποίοι τοποθετούνται πάνω σε υπόθεμα από μολυβδαίνιο, κατατάσσονται στη διάκριση:
85.21 Λυχνίες κάθε είδους ηλεκτρονικές (θερμής ή ψυχρής καθόδου ή φωτοκαθόδου, άλλες από αυτές της κλάσης 85.20), όπως οι λυχνίες κενού, ατμού ή αερίου (στις οποίες περιλαμβάνονται και οι σωληνωτοί ανορθωτές ατμού υδραργύρου), σωλήνες καθοδικοί, σωλήνες και λυχνίες για συσκευές λήψης εικόνων τηλεόρασης, κλπ. Φωτοηλεκτρικές κυψέλες. Κρύσταλλα πιεζοηλεκτρικά συναρμολογημένα. Δίοδοι, κρυσταλλολυχνίες και παρόμοιες διατάξεις με ημιαγωγό. Δίοδοι εκπομπής φωτός. Ηλεκτρονικές μικροκατασκευές:
Δ. Δίοδοι, κρυσταλλολυχνίες και παρόμοιες διατάξεις με ημιαγωγό. Δίοδοι εκπομπής φωτός. Ηλεκτρονικές μικροκατασκευές:
ΙΙ. Άλλα.
Άρθρο 2
Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Απριλίου 1986.

Labels: 3
1